Bridge of Spies (ffilm)

Ffilm ddrama hanesyddol gyffrous 2015 gan y cyfarwyddwr Steven Spielberg yw Bridge of Spies a gyhoeddwyd yn 2015. Fe'i cynhyrchwyd gan Steven Spielberg yn Unol Daleithiau America, yr Almaen ac India. Lleolwyd y stori yn Ninas Efrog Newydd, Brooklyn a'r Undeb Sofietaidd a chafodd ei ffilmio yn Berlin, Dinas Efrog Newydd, Califfornia, yr Almaen, Wrocław, Gedenkstätte Berlin-Hohenschönhausen, Glienicker Brücke a Beale Air Force Base. Sgwennwyd y sgript yn wreiddiol yn Saesneg, Almaeneg a Rwseg a hynny gan Matt Charman a'r Brodyr Coen. Cyfansoddwyd y gerddoriaeth gan Thomas Newman.

Mae Tom Hanks, Mark Rylance, Amy Ryan, ac Alan Alda yn chwarae'r prif rannau yn y ffilm. Mae'r ffilm yn 142 munud o hyd a chafodd ei ffilmio mewn lliw, gyda gwedd gymharol (aspect ratio) o 2.35:1.

Fe'i seiliwyd ar ddigwyddiad yn ystod y Rhyfel Oer. Adrodda'r ffilm stori'r cyfreithiwr James B. Donovan, sy'n gyfrifol am negodi rhyddhad Francis Gary Powers - peilot awyren ysbiwr U-2 a saethwyd i'r llawr yn yr Undeb Sofietaidd. Fe'i gyfnewidiwyd am Rudolf Abel, ysbiwr KGB Sofietaidd oedd yn cael ei ddal gan yr Unol Daleithiau. Cyfeiria enw'r ffilm at Bont Glienicke, sy'n cysylltu Potsdam â Berlin, lle cyfnewidiwyd yr ysbiwyr. 

Janusz Kamiński oedd sinematograffydd ('cyfarwyddwr ffotograffi') y ffilm hon a chafodd ei golygu gan Michael Kahn sydd ymhlith y golygyddion mwyaf toreithiog.

Dechreuodd y brif ffotograffiaeth ar 8 Medi 2014 yn Brooklyn, Dinas Efrog Newydd, a pharhaodd y cynhyrchu yn Stiwdios Babelsberg ym Motsdam. Rhyddhawyd y ffilm gan Touchstone Pictures ar 16 Hydref 2015, yng Ngogledd America a fe'i dosbarthwyd gan 20th Century Fox mewn gweledydd eraill. Roedd yn llwyddiant yn ystod ei chyfnod yn y sinema, gan ennill $165.5 miliwn yn fyd-eang a derbyniodd ganmoliaeth feirnidadol. Fe'i chanmolwyd ar gyfer ei chyfarwyddo, sgript, actio, sgôr, a chynhyrchu. Derbyniodd y ffilm chwe enwebiad Gwobr yr Academi gan gynnwys Ffilm Orau a Sgript Wreiddiol Orau ac enillodd Rylance y wobr ar gyfer yr Actor Cefnogol Gorau.

Cast

 Tom Hanks fel James B. Donovan
 Mark Rylance fel Rudolf Abel
 Scott Shepherd fel Hoffman
 Amy Ryan fel Mary McKenna Donovan
 Sebastian Koch fel Wolfgang Vogel
 Alan Alda fel Thomas Watters
 Austin Stowell fel Francis Gary Powers
 Billy Magnussen fel Doug Forrester
 Eve Hewson fel Carol Donovan
 Jillian Lebling fel Peggy Donovan
 Noah Schnapp fel Roger Donovan
 Jesse Plemons fel Murphy
 Michael Gaston fel Williams
 Peter McRobbie fel Allen Dulles
 Domenick Lombardozzi fel Agent Blasco
 Will Rogers fel Frederic Pryor
 Dakin Matthews fel Y Barnwr Mortimer W. Byers
 Stephen Kunken fel William Tompkins
 Joshua Harto fel Bates
 Mark Zak fel Barnwr Sofietaidd
 Edward James Hyland fel Y Prif Ustus Earl Warren
 Mikhail Gorevoy fel Ivan Alexandrovich Schischkin

Ffilmio

 Rhyddhad 
Dosbarthwyd Bridge of Spies yng Ngogledd America gan Walt Disney Studios Motion Pictures, o dan faner Touchstone Pictures. Cynhaliodd Disney premiere y byd y ar 4 Hydref, 2015 yn y 53ain Gŵyl Ffilmiau Efrog Newydd. Rhyddhawyd y ffilm mewn sinemâu yn yr Unol Daleithiau ar 16 Hydref, 2015. Dosbarthwyd y ffilm gan 20th Century Fox mewn gwledydd eraill.

Rhyddhawyd poster sinema'r ffilm ar 4 Mehefin, 2015, gyda rhaghysbyseg gyntaf y ffilm yn ymddangos ar-lein y diwrnod canlynol. 

 Cyfryngau cartref 
Rhyddhawyd y ffilm gan Touchstone Home Entertainment ar Blu-ray, DVD, a lawrlwythiad digidol yng Ngogledd America ar 2 Chwefror, 2016 a gan 20th Century Fox Home Entertainment mewn gweledydd eraill.

Trac sain
Cyhoeddwyd yn wreiddiol y byddai John Williams yn cyfansoddi sgôr y ffilm. Er hyn, roedd yn rhaid i Williams adael y cynhyrchiad oherwydd problem iechyd. Cysylltodd Spielberg â Thomas Newman gan ofyn iddo gymryd lle Williams, gan olygu mai hon yw ffilm gyntaf Spielberg heb gerddoriaeth Williams ers The Color Purple yn 1985 a sgoriwyd gan Quincy Jones. Rhyddhawyd trac sain y ffilm gan Hollywood Records ar 16 Hydref, 2015.

 Cyfeiriadau 

Categori:Ffilmiau a gyfarwyddwyd gan Steven Spielberg
Categori:Ffilmiau lliw o Unol Daleithiau America
Categori:Ffilmiau drama o Unol Daleithiau America
Categori:Ffilmiau o Unol Daleithiau America
Categori:Ffilmiau a olygwyd gan Michael Kahn
Categori:Ffilmiau 2015
Categori:Ffilmiau Saesneg
Categori:Ffilmiau Paramount Pictures
Categori:Ffilmiau 20th Century Fox
Categori:Ffilmiau Disney
Categori:Ffilmiau DreamWorks
Categori:Ffilmiau sydd a'u stori wedi'i lleoli yn Ninas Efrog Newydd